Robert Plant potvrdio status zvijezde glazbenog žanra americana
Pjevača legendarnih Led Zeppelina Udruga Americana glazbe nominirala je u tri kategorije, baš kao i kantautoricu Elizabeth Cook
Sastavi The Civil Wars i Mumford & Sons pojavljuju se u dvije kategorije, za najbolji sastav i za najboljeg novog izvođača. Poput Roberta Planta, sastav Mumford & Sons su takodjer glazbenici iz Britanije koji su se zaljubili u starinsku američku folk glazbu i bluegrass. Udruga Americana glazbe nedavno je objavila kandidate za svoje ovogodišnje nagrade. Zvijezda rock glazbe Robert Plant i kantautorica Elizabeth Cook, svaki sa po tri, nominirani su u najviše kategorija. Album Band of Joy Roberta Planta osigurao je tom 62-godišnjem pjevaču nominaciju u kategoriji izvođača godine, kao i u konkurenciji grupe i albuma godine. Robertu Plantu se na albumu Band of Joy, uz druge vrsne glazbenike, pridružio kao ko-producent Buddy Miller, i sam nominiran u kategoriji glazbenika i izvođača godine, u kojoj su i teksaški kantautor Hayes Carll te Elizabeth Cook iz Nashvillea. Peti po redu album Elizabeth Cook pod naslovom „Welder“, dočekan je sa puno hvale od strane glazbenih kritičara po cijelom svijetu, i favorit je u konkurenciji albuma godine. Skladba El Camino s tog albuma jedna je od četiri skladbe nominirane za najbolju pjesmu godine, medju kojima je i pjesma Down By the Water u izvedi Gillian Welch i sastava The Decemberists. Sastavi The Civil Wars i Mumford & Sons pojavljuju se u dvije kategorije, za najbolji sastav i za najboljeg novog izvođača. Poput Roberta Planta, sastav Mumford & Sons su takodjer glazbenici iz Britanije koji su se zaljubili u starinsku američku folk glazbu i bluegrass. Deseta godišnja svečanost dodjele nagrada udruge Americana glazbe održat će se 13. listopada u Nashvilleu, u sklopu Americana festivala i konferencije. Popis izvođača koji ce nastupiti na dodjeli nagrada biti ce objavljen tijekom ljeta, na internetskoj stranici Americanamusic.org. Medju ostalim nominiranim glazbenicama ove godine su Lucinda Williams, Justin Townes Earle, The Avett Brothers i Sarah Jarosz. Ona se natječe u konkurenciji za najboljeg glazbenika godine s Buddyem Millerom, Gurfom Morlixom, Kennyem Vaughnom i Wilom Kimbroughom.